Diari Oficial de la Generalitat Valenciana


Sumari del DOGV 6269, del 18-05-2010 (2010/4362)

Notificació de la sentència dictada en el judici verbal de desnonament per falta de pagament número 509/2008.
-------------------------------------------------------------------------------------------------------------

### Dades del document

Número de DOGV
:   6269

Data del DOGV
:   18-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4362


Organisme emissor
:   Jutjat de Primera Instància Número 5 de Llíria

Tipus de document
:   Edicte

Notificació de la sentència dictada en el judici verbal de desnonament per falta de pagament número 509/2008. [2010/4362]  
Judici verbal (desnonament per falta de pagament) 000509/2008  
Part demandant: Armando Cubillo Ferrer.  
Part demandada: José Elías Jiménez Gil.   
En el judici a què es fa referència s'ha dictat la resolució que té el text que literalment és com segueix:   
«Judici verbal: desnonament per falta de pagament i reclamació d'una quantitat 509/08.  
Sentència 24/09   
Llíria, 22 de gener de 2009  
Vicente Sanchis Ferrandis, jutge del Jutjat de Primera Instància i Instrucció número 5 de Llíria i partit, he vist les actuacions de judici verbal de desnonament per falta de pagament i reclamació d'una quantitat promogut per la procuradora Eva María Tello Calvo, en nom i representació d'Armando Cubillo Ferrer, contra José Elías Jiménez Gil.   
Antecedents de fet  
Primer. Per torn de repartiment de data 30 de maig de 2008 va correspondre a aquest Jutjat la demanda presentada per la procuradora Eva María Tello Calvo, en nom i representació d'Armando Cubillo Ferrer, contra José Elías Jiménez Gil, exercint una acció de desnonament per falta de pagament i de reclamació d'una quantitat i costes; s'hi fa constar la possibilitat d'enervar l'acció.   
Segon. En data 23 de juny de 2008 es va dictar una interlocutòria respecte de la demanda esmentada, que va ser admesa a tràmit, i es van convocar les parts a la celebració del judici verbal, que, finalment, va tindre lloc el dia 22 de gener de 2009.  
Tercer. En la data assenyalada va tindre lloc la celebració del judici, i es va declarar la rebel·lia del demandat. La part actora va sol·licitar, com a mitjà de prova, la documental, i va renunciar al desnonament atés que la demandada li va lliurar les claus i va manifestar el desig de continuar exclusivament per la reclamació de rendes.   
Fonaments de dret   
Primer. Atesa la renúncia de l'actora a continuar l'acció de desnonament, perquè la contrapart li havia lliurat les claus, l'únic objecte d'aquest procediment és la falta de pagament de rendes per la demandada. De la prova practicada en l'acte del judici, documental, resulta acreditat que el demandat deu les quantitats que es reclamen i que s'hi reflecteixen, les quals, com que el demandat no hi va comparéixer no van ser contradites; per això, es té com a cert que la xifra deguda és de 10.840,35 euros.   
És per això que, atés que està acreditada l'existència del deute, s'imposa estimar l'acció exercida i declare resolt el contracte que uneix les parts, i condemne José Elías Jiménez Gil a pagar a l'actora la quantitat de 10.840,35 euros (tal com resulta del que es disposa en el paràgraf anterior).   
Segon. Respecte dels interesos legals, pertoca imposar-los al demandat José Elías Jiménez Gil des de la data de la interpel·lació judicial (art. 1100, 1101 y 1108 del CC).   
Tercer. Per l'aplicació dels principis que s'estableixen per al pagament de les costes, pertoca condemnar José Elías Jiménez Gil a pagar les causades en aquesta instància, atés el tenor del article 394 de la Llei d'Enjudiciament Civil.   
Vistos els preceptes esmentats i tots altres que cal observar de manera preceptiva i general.   
Dispose  
Estime la demanda presentada per la procuradora Eva María Tello Calvo, en nom i representació d'Armando Cubillo Ferrer, contra José Elías Jiménez Gil, el qual condemne a pagar a la demandant la quantitat de 10.840,35 euros.   
Per pèrdua sobrevinguda de l'objecte del procés no es fa cap pronunciament relatiu al desnonament exercit.   
Condemne José Elías Jiménez Gil a pagar l'interés legal dels diners sobre la quantitat anterior des de la data de la interpel·lació judicial.   
Condemne José Elías Jiménez Gil a pagar les costes causades en aquest procediment.   
Notifiqueu aquesta resolució a les parts, i feu-los saber que no és ferma, i que s'hi pot interposar un recurs d'apel·lació dins del termini de cinc dies davant de l'Audiència Provincial de València.   
Feu saber al demandat que el recurs d'apel·lació, en qualsevol estat en què es trobe, es declararà desert si durant la seua substanciació el demandat recurrent deixa de pagar els terminis que vencen o els que haja d'avançar. Porteu l'original al llibre de sentències i expediu-ne una testimoniança per a incorporar-la a les actuacions.   
Aquesta és la meua sentència, que pronuncie, mane i firme».   
La sentència anterior ha sigut firmada, llegida i publicada pel jutge que la subscriu, mentre celebrava audiència pública el dia de hui. En done fe».   
Atés que es desconeix el domicili o la residència actuals de la part demandada, mitjançant la provisió d'1 de setembre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació.   
Llíria, 1 de setembre de 2009.- La secretària judicial: Rosa Espí Mascarell.